[Navn OFFENTLIG mottaker]
[Adresse]
[Post.nr. og poststed]

[dd.mm.åååå]
ANMODNING OM PRISJUSTERING FOR DIESEL – [KONTRAKTSNAVN] / [KONTRAKTSNR.]
Vi viser til kontrakt/rammeavtale [Kontraktsnavn] (kontraktsnr. [FYLL INN SELV]) inngått [dato], hvor vi leverer [tjeneste/transportoppdrag] for [oppdragsgiver]. I den siste perioden har drivstoffkostnadene (diesel) økt betydelig som følge av den sikkerhetspolitiske situasjonen og påfølgende markedsutslag på drivstoff. Vi viser også til vedlagte brev fra daværende næringsminister Jan Christian Vestre.
På denne bakgrunn ber vi om dialog om midlertidig prisjustering for den delen av vederlaget som er direkte knyttet til diesel/drivstoff, slik at kontrakten kan gjennomføres som forutsatt og med forsvarlig økonomisk balanse i leveransen.
I det vedlagte brevet understrekes blant annet at «det er handlingsrom i anskaffelsesregelverket for å gjøre endringer i eksisterende kontrakter», at veiledningen «tar utgangspunkt i at endringer i inngåtte kontrakter som ikke er vesentlige, er tillatt», og at «dagens ekstraordinære situasjon innebærer at det offentlige og leverandører til det offentlige bør sørge for god dialog seg imellom». Videre oppfordres oppdragsgivere til å «vurdere henvendelser fra leverandører som følge av økte kostnader», og det påpekes at «begge sider bør ha felles interesse i at avtalepartene deler på risikoen».
Offentlige kontrakter kan bare endres innenfor anskaffelsesregelverkets rammer. Vi mener at en avgrenset, dokumenterbar og tidsbegrenset justering av dieselkomponenten, i denne ekstraordinære perioden, kan gjennomføres uten at kontraktens overordnede karakter endres. Vi mener også ha støtte for dette ved regjeringens brev. 
For å sikre forutberegnelighet og kontroll foreslår vi følgende rammer for dialogen:
· Prisjusteringen knyttes kun til diesel/drivstoff (ikke øvrige kostnadselementer).
· Justeringen gis som midlertidig tillegg i perioden [fra dato] til [til dato], med avtalt evalueringspunkt.
· Justeringen beregnes etter en objektiv og etterprøvbar indeks/parameter som partene blir enige om, basert på dokumentert utvikling i dieselpris.
· Det avtales en øvre ramme for samlet prisøkning knyttet til endringen, samt rutiner for dokumentasjon og kontroll.
· Endringen formaliseres i en skriftlig endringsavtale som beskriver omfang, varighet og beregningsmåte.
Vi kan på forespørsel oversende indeks for drivstoffkostnader utarbeidet av NLF og Circle K,som bakgrunnsmateriale for forhandlingene. Vi ber om et møte/telefonmøte innen [dato] for å avklare veien videre.

Vennlig hilsen
[Navn]
[Tittel], [Firmanavn]
Telefon: [ ] 
E-post: [ ]

Vedlegg: brev fra daværende næringsminister Jan Christian Vestre, Krevende tider for næringslivet – fleksibilitet i offentlige kontrakter (16. september 2022).

